Dannevirke blev bygget over flere faser. De ældste dele af Hovedvolden stammer fra omkring år [[500]]<ref name="femhundrede">[https://web.archive.org/web/20070706040605/http://www.dr.dk/P4/Syd/Nyheder/Graensen/2013/09/26/110207.htm Dannevirke er ældre end vi troede - dr.dk/P4/Syd/Nyheder/Grænsen] - 26. september 2013</ref><ref name=":2" /> som en af de tidligste manifestationer af [[Danmark]]. Disse første volde var simple volde af jord og tørv, og blev bygget i flere faser frem til 700-tallet. Den tidligste Hovedvold var cirka 2 meter høj og 12 meter bred. I 600-tallet påbegyndtes arbejdet med Krumvolden, der udbyggedes op til 800-tallet. Omkring år 740 foretoges en massiv udbygning af anlægget. Dertil hørte Nordvolden, som var cirka 1,5&nbsp;km lang, 10 m bred og 2 m høj. Østervolden var ca 4&nbsp;km lang og skulle beskytte halvøen [[Svans (Slesvig)|Svans]]. I denne forbindelse blev der foran Hovedvolden, Nordvolden og den vestlige del af Østvolden anlagt en massiv træpalisade. Desuden blev der anlagt en 1,6 km lang spærring i Slien parallelt med sejlrenden. Træ fra fllere af disse anlæg er dendrokronologisk dateret til omkring år 740. <ref name=":0" /><ref name=":1" /> Det samme gælder for træ fra dæmningen til voldstedet Thyraborg, som er dateret til år 737.<ref>Andersen (2004)</ref> Senere opstår en mere end 3 km lang, 3 m høj og 3 m bred mur af Kampesten ved Danevirkes hovedvold, startende ved Thyraborg. Det er hidtil ikke lykkedes at datere muren med naturvidenskabelige metoder, men de nyeste udgravninger og ligheder med [[Karolingisk arkitektur|karolingiske]] bygningsværker sandsynliggør, at den er opstået i anden halvdel af 700-tallet eller omkring århundredeskiftet.<ref name=":0" />
Historie Bygninger,_konstruktioner_og_anlæg Kultur Teknologi Arkitektur